
Maģistra darba novērtējums:
	Autore par sava maģistra darba tēmu izvēlējusies tiesību zinātnē aktuālu jautājumu par valsts kompensāciju noziedzīgajos nodarījumos cietušajiem, skatot to starpdisciplināri, gan no kriminālprocesa, gan administratīvā procesa tiesību aspekta, gan nedaudz pieskaroties citu jomu tiesību jautājumiem. 
Maģistrantē A. Turlaja savā maģistra darbā veikusi tiesību doktrīnas, spēkā esošo tiesību aktu un prakses analīzi. Vērtēta arī vairāku ārvalstu pieredze. 
Maģistra darbā norādīts uz vairākiem problēmjautājumiem valsts kompensācijas aprēķināšanā, tās apmēra samērīgumā kontekstā ar personas tiesībām uz atbilstīgu atlīdzinājumu,  procesa virzītāju atbildības noteikšanā u.c. Turklāt maģistrante iezīmējusi arī nākotnes tiesisko regulējumu Eiropas Savienības līmenī, paužot savu redzējumu par nepieciešamajiem grozījumiem arī Latvijā.
Jāatzīmē, ka A.Turlaja ļoti atbildīgi izstrādāja savu darbu, ievēroja termiņus, ņēma vērā darba vadītājas ieteikumus, nebaidās iesaistīties polemikā, pamatot savu viedokli.
Maģistrantei ir plašas zināšanas par maģistra darba tematu, viņa spēj patstāvīgi analizēt iegūtos rezultātus, izdarīt tiem atbilstošus secinājumus.

